stanford-oval/wikipedia huggingface dataset:
מדומע
כשיש מאה בחולין כנגד התרומה

כאשר יש בפירות בחולין מאה ויותר כנגד התרומה, התערובת כולה מותרת באכילה למי שאינו כהן, אלא שעליו להרים ממנה פירות כשיעור התרומה שנפלה ולתת אותם לכהן.
דעות התנאים בשיעור הנדרש לביטול

במשנה מובאות שלוש דעות תנאים לגבי השיעור הנדרש לכך שהתרומה תהיה בטלה בחולין:
לשיטת שיטת רבי אליעזר, שהלכה כמותה, הביטול הוא במאה ואחד.
לשיטת רבי יהושע הביטול הוא במאה ועוד כל שהוא.
לשיטת רבי יוסי בן משולם הביטול הוא במאה ועוד 1/6.
הערות שוליים

↑  משנה, מסכת תרומות, פרק ד', משנה ז'; משנה תורה לרמב"ם, ספר זרעים, הלכות תרומות, פרק י"ג, הלכה א'.
↑  משנה, מסכת תרומות, פרק ה', משנה א', משנה תורה לרמב"ם, הלכות תרומות, פרק י"ג, הלכה ב'
↑  תלמוד בבלי, מסכת מעילה, דף ט"ו, עמוד ב'; משנה תורה לרמב"ם, ספר זרעים, הלכות תרומות, פרק י"ג, הלכה ב', הלכות תרומות, פרק ט"ו, הלכה כ"א.
↑  ספר קדושה, הלכות מאכלות אסורות, פרק ט"ו, הלכה ט"ז
↑  משנה תורה לרמב"ם, ספר זרעים, הלכות ביכורים ושאר מתנות כהונה שבגבולין, פרק ד', הלכה ט"ו על פי משנה, מסכת בכורים, פרק ב', משנה ב'
מדונה: התמימות אבדה

| --- | --- |

 מבוסס על:  Madonna Unauthorized  מאת כריסטופר אנדרסן
 סוגה:  דרמה • ביוגרפי
 כותבים:  מייקל ג'יי מארי
 בימוי:  ברדפורד מאי
 שחקנים:  טרומי מתיוס ונדי מאליק ג'ף יאגר דיאנה לבלאן דין סטוקוול נייג'ל בנט
 ארץ מקור:  ארצות הברית
 שפות:  אנגלית
 הפקה
 מפיק:  כריסטין א. סאקאני מייקל ג'יי מארי כריסטופר אנדרסן
 חברת הפקה:  טלוויזיית פוקס המאה ה-20 ג'אפה/סרטי בראונשטיין
 עורכים:  ברנדט קלי
 צלמים:  ברדפורד מאי
 מוזיקה:  לואי נטלי טוני שימקין
 אורך פרק:  90 דקות
 שידור
 רשת שידור:  פוקס
 תקופת שידור מקורית:  29 בנובמבר 1994
 קישורים חיצוניים
 דף התוכנית ב-IMDb
"מדונה: התמימות אבדה" (באנגלית: Madonna: Innocence Lost) הוא סרט דרמה אמריקאי משנת 1994 בבימויו של ברדפורד מאי ונכתב על ידי מייקל ג'יי מארי על פי הביוגרפיה של כריסטופר אנדרסן (אנ') אודות הידוענית מדונה ועל בסיס, Madonna Unauthorized. בסרט מככבים טרומי מתיוס, ונדי מאליק, ג'ף יאגר, דיאנה לבלאן, דין סטוקוול ונייג'ל בנט. הסרט הוקרן בבכורה עולמית בפוקס ב-29 בנובמבר 1994.
עלילה

הסרט מבוסס על הביוגרפיה הלא מורשית של כריסטופר אנדרסן, Madonna Unauthorized, ומתאר את חייה של הזמרת-יוצרת האמריקאית מדונה, מילדותה בדטרויט ועד להופעתה בטקס פרסי הווידאו קליפים של MTV לשנת 1984, כאשר ביצעה את "Like a Virgin" כשהיא לובשת את שמלת הכלה הידועה מהקליפ של השיר.
ליהוק

טרומי מתיוס – מדונה
סטיבן סקאליה – מדונה (בגיל 4)
מאיה פילאר – מדונה (בגיל 10)
ונדי מאליק – קמיל ברבון
ג'ף יאגר – פול
דיאנה לבלאן – רות' נובאק
דין סטוקוול – טוני צ'יקוני
נייג'ל בנט – בנט
דומיניק בריאנד – טוסן
דון פרנקס – ג'רום קירקלנד
טום מליסיס – סטו
כריסטיאן וידוסה – אמריך
רוד וילסון – מיטש רות'
דינו בליסאריו – בראד ריינס
גיל פילר – אחיה של מדונה
דייגו פואנטס – סלבדור
מת'יו גודפרי – פיטר ברבון
אפרים הילטון – ת'ום הילמן
אוון מרפי – בט צ'יקוני
ג'ני פרסונס – מדונה לואיז צ'יקוני הראשונה
סינת'יה פרסטון – ג'וד או'מלי
צ'נדרה וסט – קלסי לי
ג'ף וודס – פלין
ליילנד טייגר (מנוע קדמי)

| --- | --- |

Leyland Tiger (front-engined), שנת 1936
 מאפיינים כלליים
 יצרן:  British Leyland Motor Corporation
 שנות ייצור:  1927–1968
 הרכבה:  בריטניה בריטניה
 אורך:  8,500-9,200 מ"מ (דגמי ליילנד טייגר TS)  8,500-11,000 מ"מ (דגמי ליילנד טייגר PS)
 מפרט טכני
 מנוע:  6 צילינדרים, בטור, 6,500 סמ"ק (ליילנד טייגר TS) 6 צילינדרים, בטור, 7,400 סמ"ק, המפיק 100 כ"ס (מנוע סוג "E181 engine") (ליילנד טייגר TS) 6 צילינדרים, בטור, 10,500 סמ"ק (ליילנד טייגר TS) דיזל, 8,600 סמ"ק (ליילנד טייגר TS) 6 צילינדרים, בטור, (מנוע דיזל), 7,400 סמ"ק, (מנוע סוג "Leyland E181") בדגמי ליילנד טייגר (PS) 6 צילינדרים, בטור, (מנוע דיזל), 8,600סמ"ק, (מנוע מסוג "Leyland E87") בדגמי ליילנד טייגר (PS) 6 צילינדרים, בטור, 9,800 סמ"ק, (מנוע דיזל), (מנוע מסוג "Leyland O600") בדגמי ליילנד טייגר (PS)  6 צילינדרים, בטור, 11,100 סמ"ק, (מנוע דיזל), (מנוע מסוג "Leyland 680") בדגמי ליילנד טייגר (PS)
 הילוכים:  תמסורת ידנית 4 הילוכים, אופציה להילוך "אוברדרייב" חיצוני (ליילנד טייגר TS) הילוכים Leyland Lysolm-Smith מסוג "Torque converter" (1933-1939) (ליילנד טייגר TS) הילוכים: תמסורת 4 מהירויות (מסוג "Leyland constant mesh") (ליילנד טייגר (PS) הילוכים: תמסורת 4 מהירויות (מסוג "Leyland Synchromesh" (ליילנד טייגר (PS) הילוכים: תמסורת פניאומוציקליק חצי אוטומטית 4-5 מהירויות מסוג "Self-Changing Gears" (ליילנד טייגר (PS)  הילוכים: תמסורת מסוג וילסון - חצי אוטומטית (ליילנד טייגר מרק 2 וורלדמסטר)
ליילנד טייגר (מנוע קדמי) (באנגלית: Leyland Tiger (front-engined)) הוא אוטובוס מתוצרת יצרנית כלי הרכב הבריטית"ליילנד" (שם מלא: "BritishLeylandMotor Corporation") אשר יוצר בין השנים 1927–1968.
במשך 41 שנות ייצורו של דגם ה"ליילנד טייגר (מנוע קדמי)", יוצרו כ-20 גרסאות של הדגם. גרסה מיוחדת עבור השוק הישראלי הייתה הליילנד טייגרס (Tigress) בו הנהג ישב יחד עם הנוסעים מאחורי המנוע, (Normal Control).
סדרות "ליילנד טייגר (מנוע קדמי)" > ליילנד טייגר (TS)

בין השנים 1927-1942.
סדרות TS1 - TS11
דלת 1
ׁׁׁׁ* מספר מושבים: 28-39
סדרות "ליילנד טייגר (מנוע קדמי)" > ליילנד טייגר LS1

יוצר בין השנים 1941 - אמצע שנות החמישים.
מנוע 6,200 סמ"ק
מנוע 7,400 סמ"ק
מספר מושבים: 35
סדרות "ליילנד טייגר (מנוע קדמי)" > ליילנד טייגר (PS)

יוצר בין השנים 1946-1948.
סדרת PS2
סדרת PS2
סדרת OPS2 (משנת 1948 - יועד ליצוא)
סדרת OPS3 (משנת 1948 - יועד ליצוא)
סדרת OPS4 (משנת 1948 - יועד ליצוא)
סדרות "ליילנד טייגר (מנוע קדמי)" > ליילנד רויאל טייגר מארק 1

הדגם הורכב בישראל
מנוע דיזל תת-ריצפתי, 6 צילינדרים המפיק 150 כ"ס
37 מקומות ישיבה
סדרות "ליילנד טייגר (מנוע קדמי)" > ליילנד רויאל טייגר מרק 2 וורלדמאסטר

הדגם הורכב בישראל
מנוע דיזל תת-ריצפתי, 6 צילינדרים 168 כ"ס
תמסורת מסוג וילסון - חצי אוטומטית
סדרות "ליילנד טייגר (מנוע קדמי)" > ליילנד טייגר - שנות ה-80

בשנת 1981 ליילנד בריטניה הציגה דגם חדש למשפחת הטייגר, הדגם יוצר עד שנת 1992.
הייצור הופסק לאחר שוולבו שרכשה את ליילנד ב-1987, העדיפה לפתח את הדגמים שלה.
סדרות "ליילנד טייגר (מנוע קדמי)" > ליילנד רויאל טייגר - שנות ה-80

דגם נוסף שיוצר בין השנים 1982 - 1988 הוא הליילנד רויאל טייגר (שוב שם שהוחזר לשימוש).
הדגם הבסיסי נמכר כשילדה עם מנוע אחורי (בניגוד לדגמים הקודמים בעלי המנוע התת-- ריצפתי).
סדרות "ליילנד טייגר (מנוע קדמי)" > ליילנד רויאל טייגר דוייאן

היה אוטובוס אינטגרלי (מוגמר) שנבנה על ידי ליילנד על שלדת ליילנד רויאל טייגר בשנות ה-80.
ייצוא והרכבה "ליילנד טייגר (מנוע קדמי)" בישראל

מסוף שנות הארבעים של המאה העשרים עד שנות השבעים הורכבו בארץ דגמים שונים ממשפחת "טייגר" הראשון, "ליילנד טייגרס Tigress (מנוע קדמי) בתצורת שליטה רגילה - Normal control בה הנהג יושב מאחורי המנוע בניגוד ל"שליטה קדמית "Forward Control" בו הנהג יושב לצד המנוע, דגם הטייגרס נבנה במיוחד ע"פ דרישות השוק הישראלי, דגם "רויאל טייגר" ודגם "רויאל טייגר מרק 2 וורלדמסטר" בישראל. ליילנד טייגרס (כונה: סוחוי) מודל 1949, נבנה בבית החרושת "הארגז" בעבור קואופרטיב שחר ושובץ לעבודה בסניף נהרייה.
דגם ה-"רויאל טייגר" הראשון הורכב בארץ במוסך "המקשר", חברת האוטובוסים הירושלמית, בשנת 1950, אולם עיקר האוטובוסים הורכבו בחברות "הארגז" ו"מרכבים" כאשר מאמצע שנות הששים נבנו גם השלדות בארץ במפעל "ליילנד אשדוד", יחד עם משאיות ליילנד מדגמים שונים.
הדגמים אשר הורכבו בישראל הופעלו על ידי חברות האוטובוסים הישראליות: שחר, אגד,דן, תח"צ עירוני ב"ש, שא"מ נצרת מועצות מקומיות רבות וחברות פרטיות שונות.
ייצוא "ליילנד טייגר (מנוע קדמי)"

הודו - דגמי "ליילנד טייגר (מנוע קדמי)" נבנו בהודו משנת 1953 על ידי חברת הרכב "Ashok Leyland".
אירלנד
האי מאן
אוסטרליה
קובה
תמונות

ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי), דגם PS1, שנת 1950
ליילנד טייגר (מנוע קדמי) - מבט לתא הנהג
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ליילנד טייגר (מנוע קדמי)
ראו גם

ליילנד טייגר
ליילנד טייגר קוב
ליילנד MCW אולימפיק
ליילנד פנתר
ליילנד טיטאן (מנוע קדמי - דו קומתי)
ליילנד טיטאן (B15)
ליילנד B21
ליילנד 15/20
ליילנד סוויפט
ליילנד קוב CU
ליילנד פנתר קוב
לקריאה נוספת

ליילנד טייגר  (commercialmotor)
הערות שוליים

↑  אתר leylandsociety
↑  ליילנד טייגר (מנוע קדמי) gracesguide.co.uk/Leyland_Motors
↑  ליילנד טייגר - היסטוריה History of the Leyland Bus
↑  ליילנד טייגר (מנוע קדמי ) אתר revolvy
↑  ליילנד טייגר (מנוע קדמי)המרכז ההיסטורי של אגד
↑  - השקת אוטובוס ליילנד טייגר של אייל עובדיה ובני
↑  Jack, The Leyland Bus Mark Two, Glossop, 1984 p180 onwards
ליילנד טייגרס (מנוע קדמי) - בשרות חברת אגד בישראל
מגתריום

| מגתריום |
| --- | --- |
 איור של מגתריום
תקופה
תחילת פליוקן-תחילת הולוקן, כ-5,000,000–10,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
משפחה:: מגתריים
סוג:: מגתריום
שם מדעי
 Megatherium ‏קיווייה, 1796
תחום תפוצה


מגתריום (שם מדעי: Megatherium) הוא סוג שנכחד של עצלן קרקע בגודל של פיל קטן. הוא היה נפוץ במרכז ודרום אמריקה בין תחילת הפליוקן, דרך הפליסטוקן וייתכן שגם בתחילת ההולוקן.
מאפיינים

שמו של המגתריום (meg-AH-theer-EE-um) נגזר מהמילה היוונית מגה (μέγας) שפירושה ענק, ותריום (θηρίον) - בהמה. בצירוף: בהמה ענקית.
טווח זמן משוער: 2 מיליון שנים-10,000 שנה לפני זמננו. זמן ההכחדה המדויק נתון בוויכוח. יש עדויות משכנעות לנוכחות המגתריום באמריקה הדרומית לפני כ-10,500 שנים, ותאריכי פחמן-14 מאתר אחד בארגנטינה הנעים בין 10,600–7,800 שנים לפני זמננו. בשל כך ניתן להעריך שהיצור חי גם בהולוקן הקדום.
המגתריום היה יונק יבשה ענק, שהשתייך למגה-פאונה של אמריקה הדרומית. הוא הגיע למשקל של עד 4 טונות, וגובהו היה עד 6 מטרים (מהראש לזנב). הוא העצלן הגדול ביותר הידוע כיום, גדול כפיל אסייתי וגדול אף  מכמה מיני ממותות.
למגתריום היה שלד חזק, עם חגורת אגן ירכיים גדולה וזנב שרירי ורחב.
הגודל העצום שלו אפשר לו לאכול מגבהים לעומת אוכלי עשב אחרים בני זמננו. כדי לאכול הוא היה נעמד על רגליו האחוריות החזקות והשתמש בזנבו כחצובה בצורה זו. המגתריום היה יכול לתמוך במשקלו המאסיבי.
המגתריום היה כנראה אומניבור (אוכל כל) והיה מסוגל לאכול לטאות קטנות וחרקים, אך עיקר תזונתו מתבססת על עלים וקליפות עצים אותן הוא תולש בעזרת ציפורניו. כדי להשיג מזון נעזר המגתריום בשימוש בטפרים מעוקלים על הרגליים הקדמיות הארוכות שלו כדי להשיג את הענף עם העלים הבשרניים יותר.
עצלן זה, כמו דוב הנמלים המודרני, היה הולך על צידי רגליו כי טפריו מנעו ממנו להניח את כפות רגליו על הקרקע בצורה שטוחה. אף על פי שהתחיל את דרכו כהולך על ארבע רגליים צורת שלדו והניתוח הביוכימי שלו מעידים כי הוא היה יכול ללכת על 2 רגליים.
חלק מהמומחים מאמינים שבלסת של המגתריום שכנה לשון עצומה שהוא השתמש בה כדי לאסוף את העליים הבשרניים, בדומה לעצלן המודרני. מומחים אחרים מציעים שחלק ממאפייניו של המגתריום התמזגו ביחד - מה שאומר שקיבולת הלשון שלו מוגבלת ולא ארוכה.
בתרבות

עצלן קדום זה הופיע בסדרות פלאווורלד וללכת עם חיות ובמשחק עולם היורה: המשחק.
גלריה

מגתריום מול אדם
הערות שוליים

↑  Barnosky, A. D., & Lindsey, E. L. (2010). Timing of Quaternary megafaunal extinction in South America in relation to human arrival and climate change. Quaternary International, 217(1), 10-29.
מורטל קומבט (סרט)

| --- | --- |

כרזת הסרט
 מבוסס על:  מורטל קומבט (זיכיון) של אד בון וג'ון טוביאס
 בימוי:  פול וו. אס. אנדרסון 
 הופק בידי:  לורנס קאסאנוף
 תסריט:  אד בון, ג'ון טוביאס
 עריכה:  מרטין האנטר
 שחקנים ראשיים:  כריסטופר למברט, רובין שו, לינדן אשבי, ברידג'ט וילסון
 מדבבים:  קווין מייקל ריצ'רדסון (גורו) פרנק ולקר (רפטייל, גורו, שאו קאהן) 
 מוזיקה:  ג'ורג' סטנלי קלינטון 
 צילום:  ג'ון ר. לאונטי 
 מדינה:  ארצות הברית 
 חברת הפקה:  Threshold Entertainment
 חברה מפיצה:  ניו ליין סינמה
 שיטת הפצה:  וידאו על פי דרישה 
 הקרנת בכורה:  18 באוגוסט 1995
 משך הקרנה:  101 דק' 
 שפת הסרט:  אנגלית 
 סוגה:  סרט פעולה, סרט הרפתקאות, סרט אמנויות לחימה, סרט פנטזיה, סרט נינג'ות 
 תקציב:  18 מיליון דולר
 הכנסות:  $122,195,920
 הכנסות באתר מוג'ו:   mortalkombat
 סרט הבא:  מורטל קומבט 2 
 אתר רשמי
 דף הסרט ב־IMDb
 
מורטל קומבט הוא סרט פעולה-פנטזיה-אמנויות לחימה שבוים על ידי פול וו.ס. אנדרסון. הסרט מבוסס על זיכיון משחק הווידאו "מורטל קומבט", סדרה של משחקי לחימה שהופצה על ידי Midway Games. הסרט צולם בלוס אנג'לס ובתאילנד.
הסרט קיבל ביקורות נמוכה עד ממוצעות מהמבקרים והרוויח כ-70 מיליון דולר בארצות הברית ו-122 מיליון דולר בעולם כולו.
הסרט נחשב לסרט המצליח הראשון שמבוסס על משחק מחשב. הסרט יצא שנה אחרי הסרט "סטריט פייטר" וכשנתיים אחרי "האחים סופר מריו".
לאחר ההצלחה של הסרט הראשון, ב-1997 יצא סרט ההמשך, "מורטל קומבט 2".
תקציר העלילה

בכל דור מתקיימת תחרות שנקראת מורטל קומבט, שעוצבה על ידי האלים הבכירים כדי לשמור על כדור הארץ מפני כוחות הרשע של העולם החיצון. אם העולם החיצון ינצח בתחרות עשר פעמים ברציפות, יוכל הקיסר שאו קאהן לפלוש לכדור הארץ. העולם החיצון ניצח כבר תשע פעמים ברציפות, ועם תחילת הסרט התחרות העשירית מתחילה. נזיר השאולין לו קאנג, כוכב הקולנוע ג'וני קייג' וסוכנת הכוחות המיוחדים סוניה בלייד יוצאים לקרב כדי להגן על כדור הארץ.
למרות שכל קרב נאכף על ידי ריידן, אל הברק, לכל מתמודד יש סיבה משלו להילחם בתחרות. לו קאנג מחפש נקמה על מות אחיו, שנהרג על ידי שאנג טסונג בקרב. סוניה גם כן מחפשת נקמה על מות השותף שלה על ידי קיינו, פושע נמלט וחבר כנופיית הדרקון השחור, ואילו ג'וני קייג' מחפש להוכיח שהוא אמן לחימה אמיתי, ולא מזויף כמו שטוענים.
שלושת הלוחמים נשלחים להונג קונג, ובדרכם לאי שעליו מתקיימת התחרות הם פוגשים שני נינג'ות, משרתיו של שאנג טסונג, סקורפיון וסאב זירו, שנשלחו להתגרות בהם. שאנג טסונג בעצמו אומר, כי שני הנינג'ות הם אויבים קטלניים אחד לשני, אך שניהם עבדים תחת כוחו.
שלושת הלוחמים נלחמים בקרבות של התחרות, כאשר סוניה זוכה להביס את קיינו, ג'וני קייג' הורג את סקורפיון, ולו קאנג מביס את סאב זירו. בחוקרם את מערות האי הם מגלים כי הנסיכה קיטאנה, בתו המאומצת של הקיסר, מנסה לעזור להם, וכי דמות מסתורית (רפטייל) עוקבת אחריהם. בשלב מתקדם של התחרות מתגלה גורו, יצור אימתני בעל ארבע זרועות מגזע השוקאן, שהורג את חברם ארט.
לאחר שג'וני קייג' מזמין את גורו לקרב ומביס אותו (בהפלה ל"תהום", זירת קרב מהמשחק הראשון), שאנג טסונג חוטף את סוניה ודורש ממנה להילחם נגדו בקרב הסופי של התחרות, שיתרחש בעולם החיצון.
לו קאנג וג'וני קייג' מגיעים בעקבותיו לעולם החיצון, שם לו קאנג מגלה את הנינג'ה החמקמקה רפטייל, ונלחם בו. לאחר מכן הוא מוצא את הנסיכה קיטאנה, שעוזרת להם למצוא את דרכם לטירה, שם הוא נלחם בקרב הסופי נגד שאנג טסונג ומביס אותו.
לאחר התחרות מתקיימת חגיגה לכבוד ניצחון כדור הארץ, החגיגה נקטעת על ידי הקיסר שאו קאהן שפולש לכדור הארץ. ריידן ושלושת לוחמיו נכנסים למצב לחימה, ובכך מסתיים הסרט.
הקבלות בין הסרט למשחקים

למרות שהסרט מבוסס ברובו של המשחק הראשון בסדרה, ישנם מספר אלמנטים שהוצגו מהמשחק השני.
ג'אקס וקיטאנה הוצגו במשחק השני, וכך גם עם רפטייל שבמשחק הראשון הוצג רק בדמות האנושית שלו. כמו במשחק הראשון, גם בסרט רפטייל הוא אויב סמוי ולמעשה "דמות חבויה".
שאנג טסונג מציג בסרט את לקיחת הנשמה, מהלך ה-Fatality שהוצג רק במשחק השני.
ג'וני קייג' משליך גלויה חתומה בסיום הקרב נגד סקורפיון, מה שמתייחס לסיום מהלך ה-Friendship שלו ב-MK II.
לו קאנג משתמש במהלך של בעיטת האופניים, שהוצגה רק במשחק השני.
שאו קאהן אומר בסרט, "!You weak pathetic fools", כאשר במשחק השני הוא אומר זאת ליריביו כדי להקניט אותם.
בנוסף למהלכים של שאנג טסונג ולו קאנג, קיימים מהלכים לכל דמות ודמות אשר נלקחו ישירות מהמשחקים: בעיטת הצל של ג'וני קייג'; כדור האש של לו קאנג; תפיסת הרגליים של סונייה בלייד; שליחת הצלצל של סקורפיון; שליחת הקרח של סאב זירו; ויריקת החומצה של רפטייל.
ראו גם

מורטל קומבט (זיכיון)
מורטל קומבט 2
מורטל קומבט: כיבוש
מורטל קומבט (סרט, 2021)
מייק רוטונדה

| --- | --- |

רוטונדה כארווין אר שייסטר, 1994
 לידה:  30 במרץ 1958 (בן 66) סיינט פיטרסברג, פלורידה, ארצות הברית
 שם במה:  ארווין אר שייסטר (IRS) מייקל וולסטריט מייק דרונד מייק רוטונדה מייק רוטונדו מר וולסטריט V.K. וולסטריט
 משקל:  112 ק"ג
 גובה:  1.91 מטר
 מקום מגורים:  בריידנטון, פלורידה, ארצות הברית
 לאום:  אמריקאי
 קריירה מקצוענית:  1981 – 10 בדצמבר 2007 (כ־26 שנים)
 מאמנים:  הדיסטרויר
 ליגות:  WWF WCW
לאורנס מייקל רוטונדה (באנגלית: Lawrence Michael Rotunda; נולד ב-30 במרץ 1958) הוא מתאבק עבר אמריקאי. הוא מוכר בעיקר בשל תקופתו בארגוני ההיאבקות World Wrestling Federation‏ (ה-WWF, כיום ה-WWE) ו-World Championship Wrestling‏ (WCW) בשנות ה-80 ושנות ה-90, שבהן הופיע תחת שמות במה רבים כמו מייק רוטונדה, מייק רוטונדו, מייקל וולסטריט, ארווין אר שייסטר, V.K. וולסטריט ועוד. במהלך הקריירה שלו, רוטונדה היה שלוש פעמים אלוף הטלוויזיה של NWA, פעם אחת אלוף הזוגות של NWA וחמש פעמים אלוף הזוגות של ה-WWF.
חיים אישיים

רוטונדה נשוי לסטפני רוטונדה (או בשמה לפני הנישואים: ווינדהאם), שהיא הבת של בלאקג'ק מוליגן והאחות של המתאבקים בארי וקנדל ווינדהאם. לשניים יש שני ילדים, ווינדהאם וטיילור, ששניהם מתאבקים מקצועיים המופיעים ב-WWE תחת שמות הבמה בריי וויאט ובו דאלאס, בהתאמה. כמו כן, יש להם בת בשם מיקה ושלושה נכדים.
אליפויות והישגים

הישגים בארגון ההיאבקות All Japan Pro Wrestling
ליגת נחישות הזוגות החזקים ביותר (2000)  - עם "דר מוות" סטיב ויליאמס
הישגים בארגון ההיאבקות Championship Wrestling from Florida
אליפות פלורידה במשקל כבד של NWA‏ (3 פעמים)
האליפות הדרומית במשקל כבד של NWA (גרסת פלורידה) (פעמיים)
אליפות זוגות ארצות הברית של NWA (גרסת פלורידה) (4 פעמים)  - עם בארי ווינדהאם (3) ומייק דייוויס (1)
הישגים בארגון ההיאבקות Jim Crockett Promotions / World Championship Wrestling
אליפות הזוגות העולמית של NWA (גרסת מיד-אטלנטי) (פעם אחת)  - עם סטיב ויליאמס
אליפות הטלוויזיה של NWA‏ (3 פעמים)
הישגים בארגון ההיאבקות Maple Leaf Wrestling
אליפות הטלוויזיה הקנדית של NWA (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-26 מתוך 500 המתאבקים הטובים ביותר לשנת 1994
PWI דירג אותו במקום ה-48 מתוך 100 הזוגות הטובים ביותר  - עם בארי ווינדהאם
PWI דירג אותו במקום ה-61 מתוך 100 הזוגות הטובים ביותר  - עם טד דיביאסי
הישגים בארגון ההיאבקות World Wrestling Entertainment - WWE
אליפות הזוגות של ה-WWF‏ (5 פעמים)  - עם בארי ווינדהאם (2) וטד דיביאסי (3)
מארק ברטון

| --- | --- |

 לידה:  2 באפריל 1955 סטוקברידג', ג'ורג'יה, ארצות הברית
 התאבד:  29 ביולי 1999 (בגיל 44) אקוורת', ארצות הברית 
 מדינה:  ארצות הברית 
 השכלה:  תואר ראשון בכימיה מאוניברסיטת קלמסון ואוניברסיטת קרוליינה הדרומית
 עיסוק:  סוחר יום
 מעסיק:  All-Tech Investment 
 בת זוג:  דברה ספיבי, לי אן ונדיבר ברטון
 צאצאים:  מת'יו דייוויד ברטון, מישל אליזבת' ברטון
 מספר צאצאים:  2
 
מארק אורין ברטון (באנגלית: Mark Orrin Barton;‏ 2 באפריל 1955 – 29 ביולי 1999) היה רוצח המוני מסטוקברידג', ג'ורג'יה, אשר רצח שנים-עשר אנשים ופצע שלושה-עשר נוספים ב-29 ביולי 1999. הרציחות התרחשו בביתו של ברטון ובשתי חברות מסחר נוספות באטלנטה בהן עבד בעבר כסוחר יום. האמונה הרווחת היא שהפסדים כספיים גדולים הם שהובילו את ברטון לפתוח במסע הקטל, שבסופו התאבד כדי לא להיתפס בידי המשטרה.
בחיפוש שנערך בביתו לאחר הירי נמצאה גופתה של אשתו, לי אן ונדיבר ברטון, וכן גופותיהם של שני ילדיו מנישואיו הראשונים, מת'יו דייוויד ברטון בן ה-12 ומישל אליזבת' ברטון בת ה-8, אשר מתו לפני לירי כתוצאה ממהלומות פטיש בראשם. גופות הילדים הונחו במיטותיהם, ובפתק שהותיר ברטון בזירה הסביר כי רצח את אשתו לפני שרצח את ילדיו, ב-27 ביולי.
לפני הטבח היה ברטון חשוד במקרה רצח מ-1993 של אשתו הראשונה דברה ספיבי ואמה אלואיז ספיבי בצ'רוקי, אלבמה; אולם הוא מעולם לא הורשע ברציחות וטען לכל אורך הדרך כי לא היה מעורב בהן, אפילו בפתק שהשאיר לצד גופות ילדיו ואשתו השנייה. עם זאת הרשויות עדיין רואות בו חשוד אפשרי.
רקע

ברטון נולד ב-2 באפריל 1955, בסטוקברידג', ג'ורג'יה, למשפחת יוצאי חיל האוויר, וגדל בקרוליינה הדרומית. למד באוניברסיטת קלמסון ובאוניברסיטת קרוליינה הדרומית משם קיבל תואר בכימיה על אף נטייתו להשתמש בסמים. משחזר לאטלנטה, התחתן עם דברה ספיבי ויחד נולדו לשניים זוג ילדים, מת'יו ומישל.
המשפחה עקרה לאלבמה לאחר שמצא שם ברטון עבודה חדשה. כעבור זמן-מה הופיעו אצלו סימני פרנויה והוא החל מאבד את אמונו באשתו, לי אן ונדיבר, ובמהרה הפך למובטל. ריצה תקופת מאסר קצרה לאחר שנתפס מחבל במידע פנימי של החברה ממנה פוטר. ברטון מצא מעסיק חדש בג'ורג'יה וכמו כן מאהבת בדמות אחת מחברותיה של אשתו, איתה ניהל רומן לאורך תקופה. ב-1993 אשתו ואמה נמצאו מתות לאחר שהוכו בראשן בעזרת חפץ כבד. ברטון היה החשוד העיקרי ברצח הכפול, אולם לא הורשע בשל מחסור בראיות. ברטון נישא לאשתו השנייה לי אן ב-1995, אך בריאותו הנפשית המשיכה להתדרדר והוא החל לסבול מדיכאון חמור ומהזיות פרנואידיות.
בלית ברירה נטשה המשטרה את תיק הרצח של דברה ספיבי ואמה, וברטון קיבל כספי ביטוח בסך 294,000 דולרים, בהם השתמש כדי לממן את עבודתו החדשה כסוחר יום. הוא היה ידוע בנטייתו להשקיע במניות בעלות סיכון גבוה ובחודשים שקדמו לירי חשבונו נסגר בידי חברת "ביטחונות מומנטום" לאחר שאיבד כ-105,000 דולרים.
מסע הירי

ב-27 ביולי 1999, התעורר ברטון מוקדם בבוקר והכה את אשתו למוות בזמן שישנה. בלילה למחרת הכה גם את ילדיו מת'יו ומישל למוות. הוא הניח את גופותיהם במיטות וכיסה אותם בשמיכה, מותיר פתקים שונים לידם, בהם נכתב, בין היתר:
ב-29 ביולי הגיע ברטון למשרד של מעסיקו לשעבר, חברה בשם "ביטחונות מומנטום". עדים אמרו כי ראו אותו משוחח עם מספר עובדים כשלפתע שלף שני אקדחים ופתח באש. הוא הרג ארבעה אנשים וניסה להרוג עובד נוסף בשם בראד שומהל, בו ירה שלוש פעמים מטווח אפס. לאחר מכן הלך מרחק קצר אל בניינה של חברת "קבוצה ההשקעות של טכנולוגיית-כל" והרג חמישה אנשים נוספים, נמלט מהמקום. שוטרים אשר ערכו חיפוש בביתו מצאו את גופותיהם של משפחתו ואת הפתקים שהשאיר אחריו, בהם הכחיש בתוקף את מעורבותו במותה של אשתו הראשונה ואמה.
המשטרה פתחה במצוד רחב אחריו. ארבע שעות לאחר הטבח, ניגש ברטון לילדה צעירה בקנסו ואיים עליה שתתלווה אליו, זאת בניסיון להבטיח בן ערובה שיסייע לבריחתו, אולם הילדה הצליחה לברוח ודיווחה עליו למשטרה. כוחות ביטחון שהגיעו למקום איתרו את ברטון במיניוואן שלו ופתחו במרדף משטרתי אשר הסתיים בתחנת דלק באקוורת'. כשאחד השוטרים ניסה לעצור אותו ירה לעצמו ברטון בראש ומת.
קורבנות

לי אן ונדיבר ברטון, בת 27, אשתו של מארק ברטון
מת'יו דייוויד ברטון, בן 11, בנו של מארק ברטון
מישל אליזבת' ברטון, בת 8, בתו של מארק ברטון
אלן צ'ארלס טננבאום, בן 48, סוחר יום בקבוצת ההשקעות טכנולוגיית-כל
דין דלאוואלא, בן 52, סוחר יום בקבוצת ההשקעות טכנולוגיית-כל
ג'וזף ג'יי. דזרט, בן 60, סוחר יום בקבוצת ההשקעות טכנולוגיית-כל
ג'משיד חבש, בן 45, סוחר יום בקבוצת ההשקעות טכנולוגיית-כל
ויידוואטי מורלידהרה, בן 44, סטודנט מתמחה בקבוצת ההשקעות טכנולוגיית-כל
אדוארד קווין, בן 58, סוחר יום בביטחונות מומנטום
קווין דיאל, בן 38, מנהל משרד בביטחונות מומנטום
ראסל ג'יי. בראון, בן 42, סוחר יום בביטחונות מומנטום
סקוט א. ווב, בן 30, סוחר יום בביטחונות מומנטום
ראו גם

ויין אדם פורד
טד בנדי
המרטש מאטלנטה
הערות שוליים

↑  "AJC Atlanta Rewind: Mark Barton's 1999 Buckhead rampage". ajc. Retrieved 2017-12-20.
↑  "SHOOTINGS IN ATLANTA: THE NOTES; 'There Is No Reason for Me to Lie Now ... '". The New York Times. 1999-07-31. ISSN 0362-4331. Retrieved 2017-12-20.
↑  Sack, Kevin (1999-07-31). "SHOOTINGS IN ATLANTA: THE OVERVIEW; Killer Confessed in a Letter Spiked With Rage". The New York Times. ISSN 0362-4331. Retrieved 2017-12-20.
↑  "CNN - Georgia killer's notes show a troubled man - July 30, 1999". www.cnn.com. Retrieved 2017-12-20.
↑  Moffatt, Gregory K. (2000-01-01). Blind-sided: Homicide where it is Least Expected. Greenwood Publishing Group. ISBN 9780275969295.
↑  "A Bloody Day in Georgia – Vol. 52 No. 6". PEOPLE.com. 1999-08-16. Retrieved 2017-12-20.
↑  Doonan, Brent C. (2007-05-01). Murder at the Office. Kensington Publishing Corporation. ISBN 9781933893082.
↑  Irwin, Ron (2017-01-26). Mass Murders in America. Lulu.com. ISBN 9781329829329.
↑  Jr, B. Drummond Ayres; Barstow, David (1999-07-31). "SHOOTINGS IN ATLANTA: THE VICTIMS; Drawn to Their Deaths By Lives in Day Trading". The New York Times. ISSN 0362-4331. Retrieved 2017-12-20.
| --- | --- |
בקרת זהויות :  LCCN: no2006039050  VIAF: 2218197   WorldCat (עם VIAF): 2218197